Райнер Мария Рилке
Страхът ми от думите тъй е голям…

Превод от немски: Стоян Бакърджиев, 1979

chitanka.info

Страхът ми от думите тъй е голям,

тъй ясни са всички човешки слова.

Това тук е куче, дом — онова,

началото тук е, а краят — там.

Боя се от хорските чувства и смях,

познават и бъдно, и минало те.

Пред никой връх смайване в тях не расте,

единствен имотът е ценен за тях.

Все викам и браня се: стойте далеч!

Нещата ме радват със своята реч.

Пред вас вкаменени, неми стоят —

не ми ги докосвайте: те ще умрат.

1897

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.